20. ΝΟΜΟΣ υπ’ αριθ. 851 της 28/30 Οκτ. 1943 Περί συστάσεως συνεργείων παρά τοις Υποθηκοφυλακείοις και Ληξιαρχείοις Αθηνών και Πειραιώς. ΄Αρθρ.1.-1.Παρά τοις Ειδικοίς εμμίσθοις Υποθηκοφυλακείοις και Ληξιαρχείοις Αθηνών και Πειραιώς δύνανται να συσταθώσι δι’ αποφάσεως του Υπουργού της Δικαιοσύνης κατόπιν ητιολογημένης εκθέσεως των προϊσταμένων των υπηρεσιών τούτων ειδικά συνεργεία εξ υπαλλήλων αυτών δια την αντιγραφήν, παραβολήν και ανασύνταξιν των πάσης φύσεως εφθαρμένων βιβλίων και τόμων, των αρχείων αυτών ως και δια την πλήρη ενημέρωσιν των υπηρεσιών τούτων. 2.Μέλη των συνεργείων ορίζονται δι’ αποφάσεων του Υπουργού της Δικαιοσύνης εκάστοτε εκδιδομένων, μόνιμοι και έκτακτοι ημερομίσθιοι υπάλληλοι των υπηρεσιών τούτων ως και υπηρέται δια τας βοηθητικάς υπηρεσίας. Σελ. 503 Οργανισμός Υποθηκοφυλακείων 6.Η.α.17-20 «3.Ο αριθμός των μελών των συνεργείων ορίζεται δια της περί συστάσεως αποφάσεως του Υπουργού Δικαιοσύνης, προτάσει του προϊσταμένου εκάστης υπηρεσίας κατά τας εκάστοτε ανάγκας αυτής, του όλου αριθμού των μελών των συνεργείων μη δυναμένου να υπερβή τον αριθμόν των παρά τοις Υποθηκοφυλακείοις και Ληξιαρχείοις Αθηνών και Πειραιώς υπηρετούντων υπαλλήλων και υπηρετών». Η παρ. 3 αντικατεστάθη ως άνω δια του άρθρ. 1 του Ν. 1631/1944 (κατωτ. αρ. 21). ΄Αρθρ.2.-Η εργασία των συνεργείων εκτελείται κατά τας μη εργασίμους ώρας της υπηρεσίας, αι λεπτομέρειαι δε της λειτουργίας αυτών καθορισθήσονται δια πράξεων των προϊσταμένων των υπηρεσιών. ΄Αρθρ.3.-Εις τα μέλη των κατά το άρθρ. 1 συσταθησομένων συνεργείων καταβάλλεται η εκάστοτε οριζομένη συμφώνως προς τας διατάξεις των άρθρ. 1 και 2 του Ν.Δ/τος υπ’ αρ. 1266/1942 (τόμ. 2) αποζημίωσις. Η αποζημίωσις αύτη απαλλάσεται πάσης κρατήσεως υπέρ του Δημοσίου ή τρίτων. ΄Αρθρ.4.-Δια την πληρωμήν της αποζημιώσεως των μελών των συνεργείων εγγράφεται η αναγκαία πίστωσις υπό ίδιον κεφάλαιον και άρθρον προϋπολογισμού εξόδων του Υπουργείου Δικαιοσύνης, καταβάλλονται δε αι αποζημιώσεις αύται κατά μήνα δια χρηματικών ενταλμάτων, εκδιδομένων βάσει καταστάσεων συντασσομένων και θεωρουμένων υπό του προϊσταμένου της υπηρεσίας. ΄Αρθρ.5.-1.Το υπό του Ν.Δ/τος υπ’ αρ. 1749/42 (ανωτ. αρ. 15) «περί τροποποιήσεως του περί υποθηκών νόμου» προβλεπόμενον συνεργείον παύει λειτουργούν από της ενάρξεως της λειτουργίας των κατά τον παρόντα νόμον συσταθησομένων συνεργείων. 2.Τα δυνάμει του παρόντος Νόμου συσταθησόμενα συνεργεία δύνανται να παύωσι λειτουργούντα δι’ αποφάσεως του Υπουργού της Δικαιοσύνης ως επίσης δύναται να τεθή εκ νέου εν λειτουργία δι’ ομοίας υπουργικής αποφάσεως το κατά το Ν.Δ/μα υπ’ αριθ. 1749/42 συνεργείον, μη επιτρεπομένης της συγχρόνου λειτουργίας αυτών. ΄Αρθρ.6.-Η ισχύς του παρόντος νόμου άρχεται από της δημοσιεύσεως αυτού εις την Εφημερίδα της Κυβερνήσεως. Σελ. 504 